
	Adoptarea ordinii de zi
	
	

	
	Consiliul a adoptat ordinea de zi care figurează în documentul 9370/26.

	2.
	Aprobarea punctelor „A”
a)	Lista fără caracter legislativ
	
	
9369/26

	
	Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.

	
	b)	Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	9336/26


Afaceri externe
	1.
	Modificarea Regulamentului privind sistemul generalizat de preferințe tarifare
Adoptarea actului legislativ
Aprobat de Coreper, partea II, la 13.5.2026
	[image: First reading][image: Item based on a Commission proposal]
	8836/2/26 REV 2
+ ADD 1-3
PE-CONS 3/26
 + COR 1 (es) POLCOM

	
	Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu votul împotrivă al Greciei, Spaniei și Italiei și cu abținerea Belgiei și a Portugaliei [temei juridic: articolul 207 alineatul (2) din TFUE].
Declarațiile Greciei, Spaniei, Italiei, Ungariei și Portugaliei figurează în anexă.


Agricultură
	2.
	Regulament privind bunăstarea câinilor și a pisicilor
Adoptarea actului legislativ
Aprobat de Coreper, partea I, la 13.5.2026
	[image: First reading][image: Item based on a Commission proposal]
	8732/1/26 REV 1
+ ADD 1
PE-CONS 2/26
VETER

	
	Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu abținerea Cehiei [temei juridic: articolul 43 alineatul (2) și articolul 114 din TFUE].
În anexă figurează declarații din partea Comisiei.


Activități fără caracter legislativ
	3.
	Securitatea economică: impactul conflictului din Orientul Mijlociu asupra comerțului
Situația actuală
	
	9193/26

	4.
	Reforma OMC: acțiuni ulterioare celei de a 14-a Conferințe ministeriale a OMC (CM14)
‎Situația actuală

	Diverse

ANEXĂ
Declarații privind punctele „A” cu caracter legislativ care figurează în documentul 9336/26
	Referitor la punctul 1 de pe lista punctelor „A”:
	Modificarea Regulamentului privind sistemul generalizat de preferințe tarifare
Adoptarea actului legislativ

	DECLARAȚIA GRECIEI, SPANIEI ȘI ITALIEI
„În ceea ce privește proiectul de regulament privind aplicarea unui sistem generalizat de preferințe tarifare, Grecia, Spania și Italia, care reprezintă împreună aproximativ 85 % din producția de orez a UE, ar dori să facă următoarele precizări. Includerea unei măsuri de salvgardare automate pentru orez este o etapă crucială. Cu toate acestea, obiectivul nostru în calitate de susținători ai măsurii de salvgardare nu a fost măsura de salvgardare în sine, ci mai degrabă protecția pe care ar acorda-o măsura de salvgardare. Din păcate, rezultatul negocierilor sugerează că măsura de salvgardare va fi insuficientă pentru a atenua situația cu care se confruntă sectorul european al orezului.
Ne-am implicat în mod constructiv pe parcursul întregului proces și am dat dovadă de flexibilitate în căutarea unui compromis, dar combinația dintre o revizuire anuală a pragurilor și o creștere de 45 % ar face practic imposibilă, în opinia noastră, declanșarea acestei garanții.
Prin urmare, nu suntem în măsură să aprobăm rezultatul trilogului care a avut loc la 1 decembrie 2025, deoarece parametrii mecanismului automat de salvgardare pentru orez nu sunt definiți într-un mod care să asigure eficacitatea acestuia și nici activarea sa în timp util atunci când este necesar pentru a proteja viabilitatea sectorului european al orezului.
Privind în perspectivă, va fi necesară o viziune globală pentru a aborda diferitele provocări cu care se confruntă sectorul european al orezului și pentru a le lua în considerare în acordurile viitoare.”

	DECLARAȚIA UNGARIEI
„Ungaria sprijină adoptarea noului regulament privind SGP pe baza acordului de compromis la care au ajuns instituțiile.
Cu toate acestea, am dori să ne reiterăm punctul de vedere potrivit căruia migrația ca atare nu are niciun impact pozitiv asupra creșterii favorabile incluziunii și a dezvoltării durabile. În schimb, ar trebui să căutăm soluții pentru cauzele profunde ale strămutării și să ajutăm țările să creeze un mediu propice dezvoltării socioeconomice.”

	DECLARAȚIA PORTUGALIEI
„Portugalia recunoaște importanța sistemului generalizat de preferințe drept instrument esențial al politicii comerciale și de dezvoltare a UE. Adoptarea noului regulament privind sistemul generalizat de preferințe reprezintă, prin urmare, o prioritate pentru noi.
Cu toate acestea, acordul obținut cu Parlamentul European nu răspunde pe deplin preocupărilor exprimate în mod repetat de Portugalia pe parcursul procesului de negociere cu privire la mecanismul automat de salvgardare pentru orez.
Pentru Portugalia, parametrii conveniți pentru mecanismul de salvgardare continuă să fie insuficienți pentru a garanta o protecție eficace a unui sector care, pentru Portugalia, precum și pentru alte state membre, este vulnerabil din punct de vedere structural și deosebit de sensibil.
Prin urmare, Portugalia ia act de acordul obținut cu privire la mecanismul de salvgardare, dar nu este în măsură să sprijine propunerea de regulament în forma sa actuală și va trebui să se abțină atunci când va fi transmisă Consiliului spre aprobare.”

	Referitor la punctul 2 de pe lista punctelor „A”:
	Regulament privind bunăstarea câinilor și a pisicilor
Adoptarea actului legislativ

	DECLARAȚIILE COMISIEI
Declarația Comisiei privind pașaportul pentru animale de companie
„Comisia apreciază inițiativa de a permite digitalizarea pașaportului pentru animalele de companie instituit în temeiul Legii UE privind sănătatea animală. O evaluare detaliată și cuprinzătoare a implicațiilor și modalităților tehnice și practice ale unui astfel de obiectiv de digitalizare urmează să fie efectuată în termen de 2 ani, în coordonare cu statele membre, inclusiv luând în considerare condițiile tehnice, practice și de infrastructură majore și opțiunea de a utiliza portofelul european pentru identitatea digitală dezvoltat în Regulamentul (UE) nr. 910/2014. Comisia va lua în considerare adoptarea de acte delegate în temeiul Legii privind sănătatea animală pentru a facilita digitalizarea pașaportului pentru animalele de companie după finalizarea acestor etape.

Declarația Comisiei privind lista pozitivă a animalelor de companie
După cum s-a anunțat în revizuirea din 2022 a Planului de acțiune al UE în materie de combatere a traficului cu specii sălbatice de faună și floră, Comisia a lansat un studiu privind necesitatea, valoarea adăugată și fezabilitatea introducerii unei „liste pozitive a animalelor de companie” în întreaga UE. Raportul final al acestui studiu va fi pus la dispoziția publicului la începutul anului 2026. Comisia va analiza dacă sunt necesare măsuri ulterioare.”

